Volvo Cars se dedică unei trasabilități complete, asigurându-se că aceia care ne sunt clienți pot conduce mașini Volvo electrificate știind că materiile prime pentru baterii au surse de furnizare responsabile. Introducerea tehnologiei blockchain impulsionează semnificativ trasabilitatea în interiorul lanțului nostru de aprovizionare cu cobalt. Tehnologia blockchain, împreună cu inspectarea minelor, urmărirea GPS, scanarea la intrare și la ieșire, furnizorii de logistică verificați, recunoașterea facială, verificările de identitate și urmărirea timpului, toate contribuie la trasabilitatea materialului de la mină la fabrica de autovehicule.
Volvo Cars lucrează îndeaproape cu furnizorii noștri pentru ca împreună să creștem sustenabilitatea produselor și serviciilor noastre, inclusiv prin garantarea unor lanțuri de aprovizionare responsabile și utilizarea eficientă a resurselor. Suntem dedicați unei aprovizionări responsabile cu minerale și metale și susținem în totalitate Orientările OCDE privind existența unui lanț de aprovizionare responsabil în cazul minereurilor provenite din zone afectate de conflicte și cu risc ridicat (OECD Guidance for Responsible Supply Chains of Minerals from Conflict-Affected and High-Risk Areas). În acest sens, solicităm furnizorilor noștri de baterii să susțină angajamentul nostru de a oferi o transparență totală asupra sistemului nostru de aprovizionare cu cobalt și de a depune eforturi pentru o trasabilitate integrală.
Performanța în privința sustenabilității reprezintă un considerent cheie în evaluarea și selectarea furnizorilor noștri. Monitorizăm performanța furnizorilor existenți și o verificăm prin auditări efectuate de terțe părți. De asemenea, impunem furnizorilor noștri de baterii obligații referitoare la reducerea la minimum a emisiilor de carbon în timpul proceselor de producție, inclusiv prin utilizarea energiei regenerabile. Toți furnizorii noștri trebuie să își exprime acordul față de Codul Volvo Cars de conduită a partenerilor de afaceri, care include respectarea drepturilor omului, inclusiv drepturile privind munca.